Lewis Nkosi
Lewis Nkosi var en sydafrikansk forfatter og litterat. I 1950'erne var Nkosi reporter ved nyhedsmagasinet Drum, i 1960 studerede han i USA, og de sydafrikanske myndigheder forhindrede hans tilbagevenden.
Han har siden undervist på universiteter i USA, Afrika og Europa. I 1964 udkom essaysamlingen Home and Exile om jazz, litteratur, race og politik. Hans skarpe synspunkter på race og køn genfindes i hans første roman, Mating Birds (1983, dansk Parringsdans, 1987), om tragisk kærlighed og forskruet seksualitet mellem hvid og sort i Sydafrika. Nkosi har også skrevet noveller og dramatik.